open-index/open-wikipedia-markdown huggingface dataset:
בארט M95

ה**בארט M95** הוא רובה צלפים כבד בקליבר 12.7x99 מ"מ נאט"ו (0.50 BMG) המיוצר על ידי חברת הנשק בארט.

## סקירה

ה-M95 הוא גרסה משופרת של ה-M90 (ה-M מסמל Model). הרובה הוא בעל פעולה בריחית ובעיצוב בולפאפ, כלומר: כל מנגנון הירי נמצא בקת כמו ברובה התבור הישראלי. הרעיון מאחורי עיצוב זה הוא לקבל קנה ארוך יותר ברובה קצר יותר. ההבדל הגדול ביותר בין ה-M95 ל-M90 הוא שידית האחיזה וההדק הוזזו קדימה 25 מ"מ בשביל גישה טובה יותר למחסנית. גם ידית הבריח ובית הבליעה עברו שינוי: את הידית הינדסו מחדש ועיקמו לאחור. את בית הבליעה ציפו בכרום. בנוסף עשו שינוי קטן בנוקר ובהדק.

## XM107

בשנת 1999 ה-M95 זכה בהתמודדות לשמש כרובה הצלפים הכבד של צבא ארצות הברית וסומן XM107 (ה-X מסמן "ניסיוני"), אך הרובה שלבסוף נבחר היה ה-M82A1 בארט, רובה צלפים כבד חצי-אוטומטי בקליבר 0.5 אינץ'.

## משתמשים
* : צבא ארגנטינה והז'נדרמריה לאומית
* : יחידות הג'אגדקומנדו של צבא אוסטריה
* 
* 
* 
* : צבא גאורגיה וחטיבת הכוחות המיוחדים
* : רגימנט הצנחנים התשיעי "Col Moschin"
* : הכוחות המיוחדים
* : יחידת Grup Gerak Khas של צבא מלזיה
* : חיל הנחתים המלכותי וצבא הולנד
* : חיל הנחתים, הרובים נרכשו ב-1998
* : צבא ספרד וחיל הים הספרדי
* : "אריות הים" המלכותיים של חיל הים התאילנדי
* : פיקוד כוח התקיפה התת-מימי

## קישורים חיצוניים

* באתר חברת בארט:
**העמוד הרשמי של הרובה

קטגוריה:רובי צלפים אמריקאיים
קטגוריה:רובים נגד ציוד
M95
כדור בראש

**כדור בראש** (באנגלית: **Bullet to the Head**) הוא סרט אקשן, מתח ופשע משנת 2012. הסרט בוים ותוסרט על ידי וולטר היל והופק על ידי אלפרד גוף.

## תקציר העלילה
רוצח שכיר (ג'ימי בובו) בניו אורלינס שחברו נרצח מחליט שייעודו להרוג את הרוצח. בזמן חיפושו אחר הרוצח הוא פוגש בשוטר ממשטרת וושינגטון בשם טיילור קוואן (סונג קאנג) אשר גם חברו נרצח על ידי רוצח חברו של ג'מי. שניהם יחד רודפים אחר הרוצח במטרה להשיג נקמה.

## שחקנים
*טיילור קוואן - סונג קאנג
*ג'ימי בובו - סילבסטר סטאלון
*לואיס בלנשרד - ג'ון סדה
*ליסה בובו - שרה שהי 
*קיגן - ג'ייסון מומואה
*רוברט מוקאל - אדוואלה אקינואויה-אגבאג'ה

## קישורים חיצוניים
* 

* 

קטגוריה:סרטי 2012
קטגוריה:סרטי פעולה אמריקאיים
קטגוריה:סרטי מתח אמריקאיים
קטגוריה:סרטי פשע אמריקאיים
קטגוריה:סרטי האחים וורנר
קטגוריה:סרטים שצולמו בלואיזיאנה
תעלת בריסטול

**תעלת בריסטול** (באנגלית: **Bristol Channel**) היא מפרץ צר וארוך בממלכה המאוחדת הנוצר בשפך נהר הסוורן וזורם לכיוון מערב לאוקיינוס האטלנטי.

תעלת בריסטול קרויה כך על שם העיר בריסטול והיא משמשת בתור הגבול הדרומי של ויילס עם אנגליה, בנקודה הרחבה ביותר של התעלה היא מגיעה לכדי כ-50 קילומטרים רוחב. מלבד העיר בריסטול, לחופי המפרץ ישנן ערים נוספות ביניהן; ניופורט, קארדיף, סוונסי ובארי בצד הוולשי, בנוסף לווסטון-סופר-מר ואילפרקום בצד האנגלי.

אזור התעלה מכיל מספר פארקים לאומיים ושמורות טבע (כגון הפארק הלאומי אקסמור), הוא נפוץ מאוד בקרב מטיילים משני צידיו משום הנופים והטבע באזור. לאורך חופי התעלה ישנו טווח גאות ושפל יחסית גדול של כ-13 מטרים, מה שמותיר שטחים בוציים נרחבים בעיתות של שפל נמוך.

## קישורים חיצוניים

* תעלת בריסטול באתר 'וורלד אטלס'.
* 

בריסטול
בריסטול
קטגוריה:סוונזי
קטגוריה:דבון (מחוז): גאוגרפיה
קטגוריה:גבול אנגליה–ויילס
JACK

**JACK** הוא דימון שרת קול מקצועי המספק השהיה נמוכה בזמן אמת לנתוני קול ו-MIDI, ולתוכנות המיישמות את ממשק תכנות היישומים שלה.

JACK פותחה על ידי קבוצת JACK בהובלת פול דייוויס, ואשר זכה בשנת 2004 על עבודה זו בפרס הקוד הפתוח.

התוכנה מהווה תשתית חשובה בתוכנות קול מקצועיות בלינוקס, ובפועל קיימת כתקן מאז 2002.

השרת הוא תוכנה חופשית ומופץ תחת הרישיון הציבורי הכללי של גנו, והספרייה שלו מופצת תחת הרישיון הציבורי הכללי המוקטן של גנו המתירני יותר.

## קישורים חיצוניים

* 

## הערות שוליים

קטגוריה:קצרמר תוכנה
קטגוריה:לינוקס
קטגוריה:תוכנות מערכת
גרגוריוס השנים עשר

האפיפיור **גרגוריוס השנים עשר** (בלטינית: **Gregorius XII** 1326 לערך – 18 באוקטובר 1417), נולד בשם **אנג'לו קורר** או לפעמים **קוראריו** (**Angelo Correr** או **Corrario**). אפיפיור בין 30 בנובמבר 1406 ועד להתפטרותו ב-4 ביולי 1415, התפטרות שהביאה לסיום הקרע המערבי.
## חייו
קורר נולד למשפחת אצולה מוונציה. ב-1380 מונה לבישוף קסטלו וב-1390 מונה לפטריארך טיטולרי של קונסטנטינופול. ב-1405 מונה לקרדינל.

הקרדינל קורר נבחר שנה לאחר מכן ברומא על ידי קונקלווה בת 15 קרדינלים בלבד, על מנת לחסום את דרכו של האנטי-אפיפיור בנדיקטוס השלושה עשר לכס. קורר נתמך על ידי קרוביו מוונציה ועל ידי מלך נאפולי לדיסלאוס.

למרות התחייבותו שלא למנות קרדינלים חדשים, העלה ארבעה מקרובי משפחתו למעלת קרדינלים, בהם האפיפיור לעתיד אאוגניוס הרביעי. ב-4 במאי 1408 כינס את הקרדינלים בעיר לוקה והפציר בהם שלא יעזבו את הכינוס. למרות זאת יצאו שבעה קרדינלים על מנת להיוועד עם חשמניו של האנטי-אפיפיור. הדבר הוביל לכינוס ועידת פיזה, שהחליטה, בהיעדרם של שני האפיפיורים, שעל שני הטוענים לכס הקדוש להתפטר על מנת שיוכל להיבחר מועמד מוסכם. ב-5 ביוני 1409 גינתה ועידת פיזה את שני האפיפיורים כפלגניים, כופרים, שקריים, ושערורייתיים ובחרה באנטי-אפיפיור אלכסנדר החמישי, שהוחלף לאחר כשנה על ידי האנטי-אפיפיור יוחנן העשרים ושלושה. כך שבו זמנית כיהנו שלושה אפיפיורים: גרגוריוס השנים עשר, בנדיקטוס השלושה עשר, ויוחנן העשרים ושלושה.

בתגובה יצר גרגוריוס השנים עשר חצר אפיפיורית ב שליד אקוויליה, תוך שהוא ממנה עשרה קרדינלים נאמנים נוספים. אף על פי שהכריז על תומכי אלכסנדר החמישי ככופרים שנשבעו לשקר, לא סחף אחריו תמיכה ציבורית.

ב-16 בנובמבר 1414 כינס זיגמונד, קיסר האימפריה הרומית הקדושה ועידה אקומנית בעיר קונסטנץ, היא ועידת קונסטנץ, על מנת לשים קץ לקרע המערבי. גרגוריוס מינה את הקרדינל קרלו מלטסטה (Carlo Malatesta) כשליחו ומלטסטה היה זה שהגיש לוועידה ב-4 ביולי 1415 את התפטרותו של האפיפיור. הוועידה קיבלה את ההתפטרותו ולא בחרה אפיפיור חדש. רק אחרי מותו ב-1417 בחרה במועמד מוסכם, מרטינוס החמישי, לאפיפיור מוסכם, צעד שסיים את הקרע המערבי.

את שארית ימיו בילה גרגוריוס בביתו באנקונה.

עד התפטרותו של בנדיקטוס השישה עשר בפברואר 2013 היה האפיפיור האחרון שהתפטר מתפקידו.

## קישורים חיצוניים

* ערך באנציקלופדיה הקתולית 
* 
* 

קטגוריה:אפיפיורים מהרפובליקה של ונציה
קטגוריה:אפיפיורים שהתפטרו
קטגוריה:הרפובליקה של ונציה: אישים
קטגוריה:אפיפיורים במאה ה-15
קטגוריה:ילידי 1335
קטגוריה:נפטרים ב-1417
ויקטור לוסטיג

**ויקטור לוסטיג** (4 בינואר 1890 – 11 במרץ 1947) היה נוכל שהורשע בהונאה במספר מדינות, המפורסמת שבהן היא "מכירת מגדל אייפל". לוסטיג היה מבוקש ב-45 מדינות והשתמש ביותר מ-25 שמות בדויים. מייחסים לו את חיבורם של "עשרת הדיברות לנוכל".

לוסטיג נולד באוסטרו-הונגריה בשם רוברט מילר ושלט בחמש שפות.

## נוכלות
### הדפסת שטרות
לוסטיג החל את דרכו במכירת "מכונות לשכפול שטרות". הוא נהג להציג קופסה קטנה בפני אנשים, תוך שהוא רוטן כי נדרשות שש שעות לצורך שכפול שטר.

אנשים רבים שהתפתו להאמין ביכולת ההתעשרות המהירה הגלומה במכשיר, שילמו עבורה כסף רב, לעיתים יותר מ-30 אלף דולר. במהלך 12 השעות הראשונות לאחר רכישתו, המכשיר היה פולט שני שטרות בערך 100 דולר אמריקני, אולם אחריהם היה פולט דפים חלקים. טווח הזמן הזה אפשר ללוסטיג להימלט.

### הונאת מגדל אייפל
בשנת 1925, כשצרפת התאוששה ממלחמת העולם הראשונה, קרא לוסטיג כתבה בעיתון המתארת את הקושי של עיריית פריז לתחזק את מגדל אייפל. המגדל נבנה לקראת התערוכה העולמית של פריז בשנת 1889 והוא לא היה אמור להיות קבוע. הכוונה הייתה לפרק אותו ב-1909 ולהעבירו משם.

על רקע זה רקם לוסטיג את ההונאה הגדולה שלו. הוא זייף נייר מכתבים של ממשלת צרפת, ושלח למספר סוחרי גרוטאות מתכת הזמנה לישיבה סודית. בישיבה אמר ויקטור, שהציג את עצמו כסגן מנכ"ל משרד הדואר והטלגרף, כי התחזוקה של מגדל אייפל כה גרועה, שהוחלט למכור אותו כגרוטאה. לוסטיג הוסיף שעל מנת למנוע התנגדות ציבורית, קיומה של ההצעה הוא סוד מדינה, עד שיושלמו כל הפרטים.
הנוכל לקח את המשתתפים לסיור במגדל, וביקש מהם הצעת מחיר ל-7,300 טון המתכת שמרכיבים אותו.

הוא בחר את ההצעה של אחד המשתתפים, אנדרה פואסון, וסיכם איתו שיעביר לו את הכסף במזומן. בנוסף, הוא גרף סכום נוסף על ידי שרמז לפואסון שעל מנת שההצעה שלו תבחר יש צורך לשחד אותו. יחד עם עוזר ועם כל הכסף הוא עזב את פריז לווינה.

להפתעתו, דבר לא קרה, פואסון היה פגוע מכדי להתלונן במשטרה ולהודות שהוא הולך שולל. כחודש לאחר מכן חזר לוסטיג לפריז, ארגן פגישה עם סוחרי מתכת אחרים, הציע להם בסוד את מגדל אייפל, וניסה לחזור על התרגיל. אלא שהפעם אחד הסוחרים פנה למשטרה ולוסטיג ברח.

### רמיית אל קפונה
בהמשך דרכו הצליח לוסטיג להוציא במרמה 5,000 דולרים מאיש המאפיה אל קפונה.

### מאסר
בשנות השלושים החל לעסוק בזיוף שטרות כסף של ארצות הברית, והוא נעצר בשנת 1935. ב-5 בדצמבר 1935, יום לפני שהועמד לדין, נמלט מבית המעצר בניו יורק, ונלכד כעבור פחות מחודש. במשפטו הודה באישומים, ונידון ל-20 שנות מאסר באלקטרז.

ב-11 במרץ 1947 מת לוסטיג באלקטרז מדלקת ריאות.

## עשרת הדיברות לנוכל
מייחסים ללוסטיג את עשרת הדיברות לנוכל:
# להקשיב בסבלנות לאחר, תכונה הכרחית יותר מלשון חלקלקה.
# לא להיראות משועמם.
# לאפשר לאדם שמולך לחשוף את דעותיו הפוליטיות, ולאמץ דעה זו.
# לאפשר לאדם שמולך לחשוף את אמונתו הדתית, ולאמץ אמונה זו.
# להשתמש ברמיזות מיניות, אך לא לפתח אותן הלאה, אלא אם כן האדם שמולך מביע התעניינות רבה.
# לא לדבר על מחלות, אלא אם כן מישהו מפגין דאגה מיוחדת.
# לא להתערב בענייניו הפרטיים של הזולת, הוא ייספר מיוזמתו.
# לא להתרברב. יש להפגין את חשיבותך באופן ברור ושקט.
# לא להיות מלוכלך.
# לא לשתות לשוכרה.

## קישורים חיצוניים

* ״האיש שמכר את מגדל אייפל״, פרק על ויקטור לוסטיק בפודקאסט ״מינהר הזמן״, ״כאן״, תאגיד השידור הישראלי
* 

## הערות שוליים

קטגוריה:אישים שנכלאו באלקטרז
קטגוריה:מורשעים בעבירות מסוג סחיטה, מרמה ועושק
קטגוריה:פשע בצרפת
קטגוריה:מגדל אייפל
קטגוריה:ילידי 1890
קטגוריה:נפטרים ב-1947
ג'ורג' מארי לוויק

**ג'ורג' מארי לוויק** (באנגלית: **George Murray Levick**; ) היה חוקר אנטארקטיקה בריטי ומייסד החברה הבריטית להדרכת משלחות מחקר (BSES).

## חייו
לוויק נולד בניוקאסל. לאחר קריירה קצרה ברפואה, התגייס לצי המלכותי בשנת 1910.

### משלחת טרה נובה

[ממוזער|פינגוויני אֶָדֶלי על שיפולי הקרח ב[כף אדייר, צילום ג'ורג' מארי לוויק, 1911 או 1912.]]

זמן קצר לאחר גיוסו, קיבל היתר להיעדר מתפקידו כדי להצטרף אל רוברט פלקון סקוט במשלחת טרה נובה. כחבר בקבוצה הצפונית, עשה לוויק את חודשי הקיץ הדרומי של 1911 ו-1912 בכף אדייר בתוככי מושבת הדגירה של פינגווין אדלי. נכון ליוני 2012, זהו המחקר היחיד שבוצע אי פעם של כף אדייר (המושבה הגדולה בעולם של פינגווין אדלי), ולוויק הוא היחיד ששהה שם במשך מחזור דגירה שלם.
תצפיותיו על מנהגי החיזור, ההזדווגות וגידול האפרוחים של העופות הללו מתועדות בספרו "פינגווינים של אנטארקטיקה". תיאוריו את הרגליהם המיניים של הפינגווינים, שכללו כפייה מינית, מין בין זכרים ומין עם נקבות מתות, נחשבו לחורגים מדי ממוסכמות המהוגנות לפרסום בשעתם; הם התגלו מחדש ויצאו לאור בכתב העת "רשומות הקוטב" בשנת 2012. התגלית מבהירה באורח משמעותי התנהגות של זן, המצביעה על שינויי אקלים.

הצטברות קרח מנעה מלוויק ושאר חמשת חברי הקבוצה (ויקטור קמבל, ריימונד פריסטלי, ג'ורג' אבוט, הארי דיקאסון ופרנק בראונינג) את העלייה על סיפון ה"טרה נובה" בפברואר 1912, והם נאלצו לחרוף על "אִינְאֶקְסְפְּרֶסיבְּל איילנד" ("האי שלא יתואר") במערת קרח צפופה. אפסלי צ'רי-גארארד תיאר את הקשיים שחוותה הקבוצה בחורף של 1912:

## שארית חייו

לאחר שובו מן הקוטב, שירת לוויק ב"צי הגדול" ובגליפולי במלחמת העולם הראשונה, 1918-1914. לאחר פרישתו מן הצי המלכותי היה חלוץ בהדרכת עיוורים בפיזיותרפיה על אף התנגדות ניכרת. בשנת 1932 ייסד את החברה הבריטית להדרכת משלחות מחקר והיה נשיאה עד מותו, ביוני 1956. החברה עסקה בהוצאת צעירים במשלחות מחקר לחבלי ארץ נידחים ולא-נודעים של התבל.

במותו, כתב עליו סרן ד. גלין אוון, יו"ר החברה הבריטית להדרכת משלחות מחקר:

## קישורים חיצוניים

* 

## הערות שוליים

קטגוריה:מעוטרי מדליית הקוטב
קטגוריה:אנטארקטיקה: משלחת טרה נובה
קטגוריה:מגלי ארצות בריטים
קטגוריה:בריטים שנולדו ב-1876
קטגוריה:בריטים שנפטרו ב-1956
עיצור כפוף, אפי

**[[עיצור]] [[עיצורים כפופים|כפוף]] [[עיצורים אפיים|אפי]]** הוא צליל עיצורי המצוי בחלק מהשפות המדוברות. סימן ה-IPA לעיצור הוא /ɳ/, ובמערכת X-SAMPA הוא נכתב כ-`n.

## התרחשות

## ראו גם

קטגוריה:עיצורים
LADSPA

ממוזער|תוכנה המשתמשת ב-LADSPA
**LADSPA** (ראשי תיבות של **"Linux Audio Developers Simple Plugin API"**) הוא תקן לטיפול במסנני ואפקטי קול, המופץ תחת הרישיון הציבורי הכללי המוקטן של גנו.

במקור יועד ללינוקס לאחר הסכמה כללית ברשימת הדיוור האלקטרונית של המפתחים, אך מתאים כיום גם לפלטפורמות אחרות. קיים במיזמי תוכנות עריכת קול חופשיות רבות, וזמינים תוספי LADSPA רבים. LADSPA קיים בעיקר כקובץ כותרת שנכתב בשפת התכנות C.

קיימים התקני תוספי אודיו רבים, ורוב הסינתיסייזרים ותוכנות עריכת הקול הגדולות המודרניות נתמכים. אחד מהתקנים הידועים יותר הוא Steinberg Cubase המשתמש ב-VST.

LADSPA הוא יוצא דופן, בכך שהוא מנסה לספק רק את החלק המשותף הגדול ביותר של תקנים אחרים. משמעות הדבר הוא שהיקף התקן מוגבל. תוספים שנכתבו המכילים אותו, מאפשרות הטמעה קלה יחסית במערכות אחרות. התקן השתנה מעט מאוד עם הזמן, כך שבעיות תאימות הן נדירות.

DSSI מרחיב את LADSPA לשימוש גם בתוספי התקנים.

LV2 הוא המחליף של LADSPA ומבוסס עליו, אך מאפשר הרחבה ביתר קלות.

## קישורים חיצוניים

* 
* אתר LADSPA
* אתר תוספי קול
* אתר תוספי הקול TAP plugins
* אתר תוספי הקול LV2

קטגוריה:תוכנה חופשית
עיצור חיכי, אפי

**[[עיצור]] [[עיצורים חיכיים|חיכי]] [[עיצורים אפיים|אפי]]** (**עִצּוּר חִכִּי אַפִּי**) הוא צליל עיצורי המצוי בשפות מדוברות רבות. סימן ה-IPA לעיצור הוא /ɲ/, ובמערכת X-SAMPA הוא נכתב כ-J.

## התרחשות

## ראו גם

קטגוריה:בסיסי חיתוך
ג'ם אוזן

**ג'ם ג'נגיז אוזן** (בטורקית: **Cem Cengiz Uzan**; נולד ב-26 בדצמבר 1960) הוא איש עסקים ופוליטיקאי טורקי ונשיא "מפלגת הצעירים". בן למשפחת עסקים מהגדולות בטורקיה בתחום הבנקאות והפיננסים, יזם בתחום המדיה הטלוויזיונית, ממייסדי ערוץ הטלוויזיה הפרטי הראשון בטורקיה.

## חייו הפוליטיים
בבחירות 2002 התמודד אוזן לפרלמנט הטורקי עם "מפלגת הצעירים" בראשותו, עם ססמאות פוליטיות הפונות לקהל הצעירים והסטודנטים בטורקיה, במהלך בחירות אלה זכתה מפלגתו של אוזן בכ-3% מקולות הבוחרים. רוב הקולות שקיבל היו בעיקר מקהל הבוחרים הצעירים, "מפלגת הצעירים" לא עברה את אחוז החסימה לפרלמנט הטורקי שעומד על 10%.
בבחירות 2007 התמודד שוב עם "מפלגת הצעירים" לפרלמנט הטורקי וזכה לכ-7% מקולות הבוחרים תוצאה שלא אפשרה לו להיכנס לפרלמנט.
ב-2009 ברח אוזן לצרפת וביקש מקלט מדיני בשל רדיפה פוליטית של הממשל הטורקי. באותה שנה נשפט אוזן שלא בפניו לשש שנות מאסר בטענה שביצע עבירת סחיטה ובשנת 2010 נשפט ל-23 שנות מאסר נוספות.

## קישורים חיצוניים

* 

* 
* 

קטגוריה:פוליטיקאים טורקים
קטגוריה:טורקים שנולדו ב-1960
הארי פנל

ממוזער|הארי פנל
**הארי לווין לי פֶּנֶל** (באנגלית: **Harry Lewin Lee Pennell**  1882–1916) היה קצין בצי המלכותי, סגן ומפקד משלחת טרה נובה. הוא היה אחראי לצפייה הראשונה של חוף אוטס ב-22 בפברואר 1911, וכינה אותו על שם סרן לורנס אוטס. תקופות שהותו באנטארקטיקה היו קצרות, כיוון שחזר עם הספינה "טרה נובה" לעשות את חודשי החורף של 1911 ו-1912 בליטלטון, ניו זילנד, ובכל מסע הביא עמו אספקה טרייה לאנטארקטיקה. פנל התמנה למפקד למפקד האוניה "קווין מרי" בקיץ 1914 ונספה ב-31 במאי 1916 בקרב יוטלנד, כשאוניות הקרב הגרמניות "זיידליץ" ו"דפלינגר" הטביעו את האוניה.

חוף פנל של ארץ ויקטוריה באנטארקטיקה קרוי על שמו.

## קישורים חיצוניים


* Harry Pennell collection
* 1922 Encyclopaedia Britannica Antarctic Regions


## הערות שוליים

קטגוריה:אנטארקטיקה: משלחת טרה נובה
קטגוריה:מגלי ארצות בריטים
קטגוריה:קציני הצי המלכותי הבריטי
קטגוריה:אנשי צבא בריטים שנהרגו במלחמת העולם הראשונה
קטגוריה:בריטים שנולדו ב-1882
קטגוריה:בריטים שנפטרו ב-1916
זלמן יהודה יפה

**זלמן יהודה יפה** (~1877, שקלוב, פלך מוהילב, רוסיה – 8 בספטמבר 1943, תל אביב) היה מחנך, סופר ועסקן עברי ציוני בוורשה ובתל אביב, מחלוצי החינוך העברי המודרני.

## ביוגרפיה
זלמן יהודה יפה נולד בסביבות שנת 1877 בעיירה שְקְלוֹב שבפלך מוהילב, רוסיה (רוסיה הלבנה, ליטא). התחנך בישיבות בוברויסק ומינסק.
את עבודתו החינוכית העברית, שנמשכה 48 שנה, החל כשהיה בן 18. כבר בהיותו בן עשרים הכירו בכישוריו ובאינטואיציה הפדגוגית שלו, וד"ר יוסף לוריא, מנהל החדר המתוקן (בית ספר שבו ניתן חינוך יהודי לצד לימודים כלליים) הציוני החלוצי "החינוך" בוורשה, הזמינו כמורה. אחר-כך שימש בבתי ספר נוספים מסוג זה בוורשה: בבית הספר התיכון של קרינסקי ובבתי הספר "אסכולה" ו"יהודיה".

היה בעל ידע נרחב ומעמיק בתרבות היהודית העתיקה ובספרות העברית החדשה, וביקש להשלימו בהכשרה חינוכית מדעית. הוא היה בין המורים העבריים הראשונים שנסעו ללמוד פסיכולוגיה ופדגוגיה במערב אירופה: הוא למד באוניברסיטת לייפציג ולמד את תוכניות הלימוד והארגון המונהגים בבתי הספר הגרמניים. לאחר מכן שב לוורשה לעבודתו החינוכית, ומעתה, בנוסף לכהונתו כמורה בבתי ספר, שימש גם כמורה בסמינרים עבריים למורים וגננות, בהם הסמינר העברי לגננות של יחיאל היילפרין. היה מראשוני המורים לפסיכולוגיה ופדגוגיה במוסדות אלה ולימד בהם גם היסטוריה של החינוך.

על אף צניעותו הרבה, עבודתו החינוכית הפורייה זכתה לפרסום והכרה, ובשנת תרע"ה התמנה על ידי הקורטוריון (חבר הנאמנים) הציוני (המחלקה המיוחדת לחינוך ולתרבות על יד המרכז ההסתדרות הציונית בפולין) למפקח על מוסדות החינוך העבריים של המחלקה, שהוא היה ממייסדיהם.

בחינוכו הכין במשך שנים תלמידים ואנשי הוראה לעלייה לארץ ישראל, ולבסוף עלה אליה בעצמו בשנת 1925. בארץ המשיך מיד בעבודתו החינוכית, תחילה בבית הספר לבני עדות המזרח בירושלים, ואחר-כך בבית הספר העירוני ע"ש ביאליק בתל אביב, שבו הורה עד יום מותו.

השתתף בעיתונות העברית והיידית, וחיבר מאמרים בפדגוגיה. י' צדדי כתב עליו ב"הצופה": "לאיכות דמותו הנאצלת ייאמר: הוא היה מלא התלהבות של צעיר-הצעירים גם בזקנתו, רצוף אהבה ללא-מצרים לילד, נוח תמיד לרצות, חבר מצוין לגדול ולקטן, בין מורי-הארץ היה הסניגור המובהק שלימד זכות-תמיד על הילד העברי בארץ. מצניע לכת היה מאין כמוהו, פולסי די-נורא הנתונים בתוך רפוד של קטיפה, וקטיפה זו בעלת צבע "נייטרלי", מאלה שאינם בולטים לעין."

יפה נפטר בספטמבר 1943, בגיל 66. נקבר בבית העלמין נחלת יצחק.
הותיר בכתב יד כתבים פדגוגיים פרי עטו.

## כתביו (עריכה ועיבוד)
* **פּעסטאלאָצי’ס לעבען און שאפונג**; בעארבייט נאך פערשיעדענע קוועלען פון ז"י יפה, וילנה: דפוס ב"א קלעצקין, 1913. (יידיש: 'חייו ופועלו של פסטלוצי')
* **מדורה: תכנית לחגיגת ל"ג בעמר בבתי הספר ובהסתדריות הנער**; לִקטו וחִברו: ז[למן] י[הודה] יפה ו[י[צחק] ספיבק](https://he.wikipedia.org/wiki/%D7%99%D7%A6%D7%97%D7%A7_%D7%A1%D7%A4%D7%99%D7%91%D7%A7); נערך ויצא לאור ע"י מחלקת הנער על יד הלשכה הראשית של הקרן הקימת לישראל, ירושלים: (דפוס ציון), תרפ"ט.

## קישורים חיצוניים
* 
* 
* 
* 
* 

## הערות שוליים

קטגוריה:אנשי חינוך שוחרי השפה העברית
קטגוריה:אנשי חינוך שוחרי השפה העברית ביישוב
קטגוריה:אנשי העלייה הרביעית
קטגוריה:אישים הקבורים בבית הקברות נחלת יצחק
קטגוריה:בוגרי אוניברסיטת לייפציג
קטגוריה:ארץ-ישראלים שנולדו ב-1877
קטגוריה:ארץ-ישראלים שנפטרו ב-1943
איוואנוב

**איוואנוב**, **איוונוב**, **איבנוב** או **איונוב** (רוסית: **Иванов**, בולגרית: Ивано́в,
אוקראינית: Іванов) הוא שם משפחה רוסי, בולגרי, סרבי, קרואטי וצפון-מקדוני ואחד השמות הנפוצים ביותר ברוסיה, בבולגריה ובמקדוניה הצפונית.

שם משפחה זה נובע מן השם הפרטי "**איוואן**"\"איבן" (Иван) (הנגזר מהשם העברי יוחנן) והסיומת "**וב**" (ов) – המציינת "של" או "בן של", ומשום כך: "איוואנוב" פירושו – "הבן של איוואן".

גרסה נשית לשם משפחה זה הנה: **איוואנובה** – Ивано́ва**) Иванова** ; איוונובה, איבנובה וכו') והיא נובעת מן השם "איוואנוב" והסיומת הנקבית "ה" שנהוגה להתווסף לשם המשפחה של האישה, בברית המועצות לשעבר, בעיקר ברוסיה וכן בבולגריה.

גרסה אחרת הן איוואנוף – שהוא היה תעתיק צרפתי נפוץ של "איוואנוב" .
ברוסית, בולגרית, מקדונית ובעוד שפות סלאביות אחרות כמו אוקראינית, קרואטית וסרבית קיימים גם שמות משפחה אחרים שמקורם בשם הפרטי איוואן – ביניהם – איוואנוביץ', איוואנובסקי, איוואננקו, איוואניוק, איוואנקוב, איוואניצקי וכו'.

בשפה הבולגרית איוואנוב/ה אינו רק שם משפחה אלא גם שם אמצעי המציין את שם האב של האדם – מקביל לאיוואנוביץ'/איוואנובנה ברוסית
כך למשל בשם הכדורגלן הבולגרי דימיטאר איבנוב ברבאטוב. לפי שם אמצעי זה יודעים ששם אביו הוא איוואן.

קטגוריה:שמות משפחה
קטגוריה:רוסיה: משפחות
קטגוריה:שמות משפחה פטרונימיים
קטגוריה:שמות משפחה רוסיים
קטגוריה:שמות משפחה בולגריים
קטגוריה:שמות משפחה המבוססים על השם יוחנן
עיצור בתר-מכתשי, אפי

**[[עיצור]] [[עיצורים בתר-מכתשיים|בתר־מכתשי]] [[עיצורים אפיים|אפי]]** הוא צליל עיצורי המצוי בשפות מדוברות רבות. סימן ה-IPA לעיצור הוא /n̠/. העיצור מבוטא בעברית ובאנגלית, אם כי במעמד אלופון בלבד.

## התרחשות

## ראו גם

קטגוריה:בסיסי חיתוך
חסן אל-בוחיירי

**חסן אל-בוחיירי** (1921, חיפה – 1998, דמשק) היה משורר ערבי.

## קורות חייו
חסן אל-בוחיירי נולד בחיפה הערבית בשכונת ואדי ניסנס בראשית ימי המנדט הבריטי. הוא התייתם מאביו בילדותו אבל למד והשכיל בעצמו. כמשורר צעיר פרסם שלושה ספרי שירה בערבית בחיפה, בטרם מלחמת העצמאות.

אל-בוחיירי היה בן 27 כשבחר לגלות לסוריה בשנת 1948. הוא התיישב בדמשק. בדמשק היה מורה לספרות ערבית והיה קריין ברדיו. התקרב למשוררים הצעירים בני דורו שישבו בדמשק, התפרסם כמשורר גם בארצות ערב האחרות. שירתו שייכת לזרם הרומנטי המתרפק על השירה הערבית הקלאסית.

חסן אל-בוחיירי פרסם בחייו 13 ספרי שירה. לעברית תורגמו כמה שירים בודדים משלו. בתרגומה של חנה עמית-כוכבי.

קטגוריה:נפטרים ב-1998
קטגוריה:ילידי 1921
קטגוריה:משוררים סורים
קטגוריה:משוררים פלסטינים
קטגוריה:משוררים ערבים
המכללה האקדמית רמת גן

**המכללה האקדמית רמת גן** (עד 2018, "**המכללה האקדמית לישראל ברמת גן**") היא מכללה אקדמית שהוקמה בשנת 2010 ברמת גן, במטרה להתמקד במקצועות הבריאות, החינוך, מערכות מידע והניהול.

## היסטוריה
[250px|ממוזער|שמאל|[סמלילה הקודם של המכללה, שהיה בשימוש עד 2018]]
250px|ממוזער|שמאל|בספריית המכללה
המכללה האקדמית רמת גן היא מוסד ללא כוונות רווח אשר נבנה על יסודות ה"מכללה לישראל" ושלוחת אוניברסיטת הריוט ואט, שבהן סיימו לימודיהם כ־12,000 בוגרים ומוסמכים. בשנת 2010 קיבלה המכללה היתר פעולה ובשנת 2012 הוכרה כמוסד מוכר להשכלה גבוהה. נשיא המכללה החל מ-1 באפריל 2024 הוא פרופסור מוחמד ותד.

המכללה שמה לה למטרה להנגיש את ההשכלה הגבוהה לכלל הקבוצות באוכלוסייה, וזאת מתוך שליחות שמבקשת לגשר על פני פערים חברתיים, תרבותיים, וכלכליים; ולהעמיד דור של בוגרות ובוגרים הראויים למלא תפקידי מפתח, ולהשפיע על עיצוב פניה של החברה בישראל. לגישתו של נשיא המכללה, העשייה האקדמית אינה מתמצה בהקניית ידע בלבד; היא חייבת לעצב מנהיגות ערכית, אחראית, רגישה לאחר, קידום וטיפוח רב תרבותיות, ומחויבת לפעולה. 

בשנים האחרונות חווה המכללה עשייה אקדמית משמעותית, כולל פיתוח תוכניות אקדמיות, קידום מחקר אקדמי, פיתוח איכות ההוראה, ויצירת שיתופי פעולה עם מוסדות אקדמיים בכלל  ועם מוסדות אקדמיים בינלאומיים בפרט (ארצות הברית, הודו, ואוסטריה).  

בשנת 2026 תארח המכללה את הכנס הבינלאומי השנתי של האגודה ללימודי ישראל. 
 
במכללה האקדמית רמת גן לומדים כ־3,000 סטודנטים.

### תוכניות הלימודים
*סיעוד
:תואר ראשון (BSN) בסיעוד
:תואר ראשון (BSN) בסיעוד – לאחים ואחיות מוסמכים.
:תוכנית הסבת אקדמאים לסיעוד
:תואר שני (M.A) באחיות (סיעוד)
*ניהול מערכות בריאות
:תואר ראשון (.B.A) בניהול במערכות בריאות
:תואר שני (.M.A) במנהל מערכות בריאות
* **[https://iac.ac.il/ניהול-מצבי-חירום-ומשבר-ba/ ניהול מצבי חירום ומשבר]**
תואר ראשון (B.A.) בניהול מצבי חירום ומשבר
*מערכות מידע
:תואר ראשון (.B.Sc) במערכות מידע
* מדעי המחשב

תואר ראשון (.B.Sc) במדעי המחשב
* טכנולוגיות למידה דיגיטלית
:תואר שני (.M.A) בטכנולוגיות למידה דיגיטלית
* ייעוץ ארגוני

תואר שני (.M.A) בניהול השינוי וייעוץ ארגוני
*ייעוץ חינוכי

:תואר שני (.M.A) בייעוץ חינוכי
*חדשנות ויזמות

:תואר ראשון (.B.A) דו-חוגי בחדשנות ויזמות
*ניהול

:תואר ראשון (.B.A) דו-חוגי בניהול
*כלכלה

:תואר ראשון (.B.A) דו-חוגי בכלכלה
* חברה והתנהגות

:תואר ראשון (.B.A) דו-חוגי בחברה והתנהגות
*משאבי אנוש

:תואר ראשון (.B.A) דו- חוגי במשאבי אנוש
:
:

## שיתופי פעולה מיוחדים
***[[ההסתדרות הרפואית בישראל]] (הר"י)**: בחרה בשיתוף פעולה עם המכללה כמוסד להכשרת רופאים לתפקידי ניהול. המועצה המדעית של הר"י מכירה בתואר השני במנהל מערכות בריאות במכללה כתואם את הדרישות להתמחות במנהל רפואי.
***[[ארגון המורים]]**: מורים הלומדים במסלול לתואר שני בייעוץ חינוכי במכללה, אשר ימצאו זכאים למלגה מטעם קרן ידע של ארגון המורים - יזכו למלגה נוספת מטעם המכללה.
***[[הסתדרות המורים]]**: מורים הלומדים במסלול לתואר שני בייעוץ חינוכי במכללה, אשר ימצאו זכאים למלגה מטעם הסתדרות המורים - יזכו למלגה נוספת מטעם המכללה.

## קישורים חיצוניים

* 

* 

רמת גן
רמת גן
קטגוריה:ישראל: חברות לתועלת הציבור
קטגוריה:ישראל: חברות שהוקמו ב-2010
Lil' ½ Dead

**דונלד סמית**' (באנגלית: **Donald Smith**; נולד ב-13 בספטמבר 1972), ידוע בשם הבמה **ליל ½ דיד** (**Lil' ½ Dead**), הוא ראפר אמריקאי מלונג ביץ'. הוא בן דודם של האמנים נייט דוג, סנופ דוג ובוץ' קסידי.

בשיר "Lil Ghetto Boy" (מהאלבום של ד"ר דרה "The Chronic2001") ו-"Hennesey N Buddah" (מהאלבום של סנופ דוג "Tha Last Meal").

מקורו של שם הבמה שלו הוא מהדמות חצי מת בסרט "Penitentiary", שיצא בשנת 1979.

## דיסקוגרפיה

## קישורים חיצוניים

קטגוריה:ראפרים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1972
אילז'ה

**אִילְזָ'ה** (בפולנית: **Iłża**; ביידיש: **דרילץ**') היא עיירה במחוז ראדום שבפרובינציית מזוביה, פולין, 30 ק"מ מדרום לראדום ובה כ-5,100 תושבים.

## תולדות העיר
מאז ייסוד פולין ועד חלוקתה ב-1795 השתייכה אילז'ה לבישוף של קרקוב ושכנה במחוז סנדומייז' שבפולין הקטנה. העיר חרבה פעמיים עם פלישות המונגולים במאה ה-13. נראה שבסוף המאה ה-13 הוגדרה בתור עיר. במאה ה-16 התפרסמה אילז'ה בעבודות קדרות, אומנות ומלאכות יד. אילז'ה שכנה על ציר מסחר מלב פולין לנמלי הוויסלה ונבנו בה בית עירייה וחומה. אילז'ה חרבה בפלישות השוודים והטרנסילבנים במאה ה-17.

רוב המאה ה-19 הייתה אילז'ה בשטח פולין הקונגרסאית שבשליטת רוסיה. העיר נהרסה בהתקוממות בשנת 1831. במרד הפולני של 1863-1864 ניטשו באילז'ה קרבות בין המורדים הפולנים והצבא הרוסי. במלחמת העולם הראשונה חרבה העיר שוב.

## אילז'ה במלחמת העולם השנייה
הגרמנים כבשו את אילז'ה ב-8 בספטמבר 1939 במסגרת הקרב על ראדום. בתקופת הכיבוש הנאצי הייתה אילז'ה מרכז התנגדות פולנית. שכנה בה יחידה של ארמייה קריובה וגם יחידה של ארמייה לודובה הייתה פעילה בה. במאי 1944 השתלטו כוחות פולניים על אילז'ה ובינואר 1945 כבש אותה הצבא האדום.

## יהודי אילז'ה
באמצע המאה ה-19 היו כרבע מתושבי אילז'ה יהודים, ובסוף המאה ה-19 היו כ-40% מתושבי העיר יהודים.
בפרוץ מלחמת העולם השנייה חיו באילז'ה כ-1,900 יהודים. 
כעבור שלושה ימים נתפסו מאות יהודים ברחובות ונלקחו לעבודת כפייה בפינוי הריסות. 
בנובמבר 1939 הוקם באילז'ה יודנרט.
באפריל 1940 נצטוו היהודים לשאת סרטי שרוול לבנים שעליהם מגן דוד. 
ביולי 1941 רוכזו יהודי אילז'ה בגטו לא מגודר. 
ב-15 באוקטובר 1942 הוליכו שוטרים פולנים בפיקודם של אנשי אס-אס את יושבי הגטו לתחנת הרכבת, ומשם הם גורשו למחנה ההשמדה טרבלינקה.

## אילז'ה אחרי מלחמת העולם השנייה
בפולין שאחרי המלחמה נותרה אילז'ה עיר קטנה, ללא תעשייה, אך סמוכה למרכז התעשייתי המתפתח של סטרחוביצה. היום היא חלק מפרובינציית מזוביה בפולין.

## אתרים באילז'ה
*שרידי טירה שנבנתה במאה ה-14
*כנסייה קהילתית שנבנתה במאה ה-14 ושופצה בתחילת המאה ה-17
*שרידי בנייה גותית מהמאה ה-13
*בית קברות קהילתי נוצרי מ-1832
*בית קברות יהודי מהמאה ה-19

## קישורים חיצוניים

* 
* 
* אילז'ה באתר מרכז מורשת יהדות פולין
* 
* 
* 
* 

קטגוריה:מזוביה: עיירות יהודיות
קטגוריה:מזוביה: יישובים
קטגוריה:שואת יהודי פולין: קהילות
קטגוריה:יישובים שהוקמו במאה ה-13
בנדיקטוס התשיעי

האפיפיור **בנדיקטוס התשיעי** (בלטינית: **Benedictus IX**; 1012 לערך – 1056) היה האדם היחיד שכיהן כאפיפיור בשלוש תקופות כהונה נפרדות (ולמעשה היחיד שכיהן יותר מפעם אחת), לאחר שהודח ושב לכסאו בזכות קשריו למשפחות בעלות עושר ועוצמה. בנדיקטוס התשיעי היה אחד האנשים הצעירים ביותר בהיבחרם ולטענת מתנגדיו, אחד האפיפיורים המושחתים והבלתי-כשירים ביותר, עקב אורח חייו המופקר. תקופות כהונתו היו בין אוקטובר 1032 לספטמבר 1044, שנית בין אפריל למאי 1045 ופעם נוספת בין נובמבר 1047 עד יולי 1048.

## ביוגרפיה
נולד ברומא בשם תיאופילקטוס מטוסקולום (עיר בלאטיום, סמוך לרומא). אביו היה רוזן העיר. שניים מדודיו, בנדיקטוס השמיני ויוחנן התשעה עשר, היו אפיפיורים לפניו. באוקטובר 1032 רכש עבורו אביו את משרת האפיפיור, גילו באותה עת היה כנראה 18 או 20, לפי האנציקלופדיה הקתולית, שאף טוענת שהעטה בושה וכלימה על כסאו של פטרוס. לפי רדולפוס גלאבר היה בן 10 כאשר נבחר למשרה. דיווחים שונים מייחסים לו מעשי אונס ורצח וקיום אורגיות הומוסקסואליות בארמון האפיפיורי. 

בשנת 1036 הוגלה מרומא, אך הוחזר מיד על ידי קונרד השני, קיסר האימפריה הרומית הקדושה. בספטמבר 1044 הודח, ותחתיו התמנה כאפיפיור סילבסטר השלישי. באפריל 1045 שב בנדיקטוס והדיח את סילבסטר, ולאחר כחודש הסכים למכור את הכס לסנדקו שהתמנה לאפיפיור גרגוריוס השישי, בתמורה לסכום כסף. ביולי 1046 התחרט ושב לרומא בראש צבא, אך גרגוריוס המשיך לכהן כאפיפיור. היינריך השלישי, קיסר האימפריה הרומית הקדושה כינס ועידה אקומנית בסוטרי. בדצמבר 1046 גינתה הוועידה הן את בנדיקטוס והן את סילבסטר השלישי והצהירה על טענתם לכס כשקרית ובטלה. הוועידה קיבלה את עדותו של האפיפיור המכהן גרגוריוס, לפיה רכש את הכהונה בכסף והאיצה בו להתפטר מתפקידו. לבסוף מינתה הוועידה לאפיפיור את קלמנס השני.

בנדיקטוס לא קיבל את מרות הוועידה, ועם מותו של קלמנס באוקטובר 1047 שב ותפס את הארמון האפיפיורי, בו שלט מנובמבר ועד גירושו ביולי 1048 על ידי חיילי האימפריה הרומית הקדושה. במקומו מונה כאפיפיור דמסוס השני. ב-1049 נודה בנדיקטוס מן הכנסייה, לאחר שסירב לעמוד למשפט בעוון סימוניות (מכירת משרות כנסייתיות בכסף).

## קישורים חיצוניים

* 
* 

* ערך באנציקלופדיה הקתולית 

## הערות שוליים

קטגוריה:אפיפיורים איטלקים
קטגוריה:אפיפיורים בימי הביניים
קטגוריה:אפיפיורים שהתפטרו
קטגוריה:אנשים שנודו על ידי הכנסייה הקתולית
קטגוריה:אפיפיורים במאה ה-11
קטגוריה:ילידי 1012
קטגוריה:נפטרים ב-1055
גרגוריוס השישי

האפיפיור **גרגוריוס השישי** (בלטינית: **Gregorius VI**; מת ב-1048) נולד ברומא כיוהנס גרטיאנוס
(בלטינית: Johannes Gratianus, באיטלקית: Giovanni Graziano), היה סנדקו של האפיפיור השערורייתי בנדיקטוס התשיעי ורכש ממנו בכסף את משרת האפיפיור. הוא כיהן בתפקיד בין מאי 1045 ועד שאולץ להתפטר על ידי ועידת סוטרי בדצמבר 1046.

## חייו
לא קיימים פרטים על משפחתו ומוצאו. יש שקישרו אותו למשפחה הרומאית פיירלאוני, אולם התיעוד על כך מאוחר, מן המאה ה-17, ונמצא בכתובת על קבר של אביה המייסד של המשפחה הזאת, הנמצא בבזיליקה סן פאולו ברומא. יוהנס גרטיאנוס כיהן ככומר בכיר של הכנסייה סן ג'ובני א פורטה לטינה ברומא. ככל הנראה היה סנדקו אחר לידה ("פַטרינוס") של האפיפיור בנדיקטוס התשיעי.

אורח חייו של בנדיקטוס התשיעי היה מופקר והוא המיט קלון על הכס, לפיכך הודח ב-1044 ותחתיו מונה סילבסטר השלישי. אולם באפריל 1045 שב בנדיקטוס והדיח את סילבסטר, כחודש לאחר מכן הסכים למכור את המשרה לסנדקו (אולי בשל רצונו להתחתן) וכך הפך גרטיאנוס לאפיפיור גרגוריוס השישי. לפי מקורות מסוימים שילם לבנדיקטוס אלפיים ליברות. יש המשערים כי העלאתו לכס הקדוש היה תוצאה של הסכמה בין משפחת קרשנצו והרוזנים מטוסקולו (שבנדיקטוס התשיעי נמנה עם בניהם) שהתחרו מזה עשורים על השליטה ברומא.

כמי שתואר כאדם ישר ועניו, שאף גרגוריוס, להחזיר את הסדר בקרב הכנסייה המפולגת ומוכת השחיתות, אך משימתו התגלתה כבלתי אפשרית. ביולי 1046 התחרט בנדיקטוס ושב לרומא בראש צבא, אך גרגוריוס המשיך לכהן כאפיפיור. על מנת להשיב את הסדר על כנו כינס היינריך השלישי, קיסר האימפריה הרומית הקדושה ועידה אקומנית בסוטרי. בדצמבר 1046 גינתה הוועידה הן את בנדיקטוס והן את סילבסטר השלישי והצהירה על טענתם לכס כשקרית ובטלה. הוועידה קיבלה את עדותו של האפיפיור המכהן גרגוריוס לפיה רכש את הכהונה בכסף והאיצה בו להתפטר מתפקידו, כתחליף להדחה ונידוי. לבסוף מינתה הוועידה לאפיפיור את קלמנס השני הגרמני.

גרגוריוס נלקח עם הקיסר לגרמניה, שם מת כשנה לאחר מכן, בקלן. מזכירו האישי, הילדברנד (Hildebrand), ליווה אותו לאורך כל חייו ועד מותו. לאחר מכן שב לרומא וב-1073 נבחר לאפיפיור. הוא נטל לעצמו את השם גרגוריוס השביעי, ובכך אישר את הלגיטימיות של כהונתו של גרגוריוס השישי.

## קישורים חיצוניים

* ערך באנציקלופדיה הקתולית 
* ערך מאת אנטוניו סניס באנציקלופדיה טרקאני 
* 

## הערות שוליים

קטגוריה:אפיפיורים איטלקים
קטגוריה:אפיפיורים שהתפטרו
קטגוריה:אפיפיורים בימי הביניים
קטגוריה:אפיפיורים במאה ה-11
קטגוריה:ילידי המאה ה-11
קטגוריה:נפטרים ב-1048
עיצור וילוני, אפי

**[[עיצור]] [[עיצורים וילוניים|וילוני]] [[עיצורים אפיים|אפי]]** הוא צליל עיצורי הנפוץ בשפות מדוברות רבות. סימן ה-IPA לעיצור הוא /ŋ/, ובמערכת X-SAMPA הוא נכתב כ-N. העיצור מבוטא בעברית כאלופון /ŋ/ לפני סותמים וילונײם, במילה כגון אַנְגְּלִית.

## התרחשות

## ראו גם

וילוני, אפי
גביע המדינה בכדורמים

**גביע המדינה בכדורמים** הוא המפעל השני בחשיבותו בכדורמים הישראלי אחרי אליפות המדינה.

## היסטוריה
* הפועל גבעת חיים - היא שיאנית הזכיות בגביע, 18 פעמים.
* בשנת 1986 זכתה אס"א תל אביב בגביע, והפכה לקבוצה הראשונה שזוכה בגביע המדינה בעודה נמצאת בליגת המשנה.
* הפועל תל אביב מחזיקה בשיא זכיות רצופות בגביע המדינה- 6.

מעונת 1959/60-1964/65

## טבלת מחזיקות גביע המדינה

## זכיות בגביע לפי קבוצה

קטגוריה:ישראל: כדורמים
קטגוריה:תחרויות ספורט מים בישראל
פיטר טורקסון

250px|ממוזער|שמאל|סמלו כקרדינל
**פיטר קודוו אפיה טורקסון** (**Peter Kodwo Appiah Turkson**; נולד ב-11 באוקטובר 1948) הוא קרדינל של הכנסייה הקתולית וחבר הקוריה הרומאית.

## תולדות חייו
נולד במערב גאנה לאם מתודיסטית ואב קתולי. לאחר לימודים בסמינר מקומי לכמורה המשיך לימודים לתואר שני בתאולוגיה בניו יורק ומונה לכומר ב-1975. בין 1976 ל-1980 למד במכון האפיפיורי למקרא ברומא, מוסד אליו שב ב-1992 לשם דוקטורט בכתבי הקודש. 

ב-6 באוקטובר 1992 מונה על ידי האפיפיור יוחנן פאולוס השני לארכיבישוף קייפ קוסט, גאנה. ב-21 באוקטובר 2003 הועלה לדרגת קרדינל ומונה לכומר כנסייתי ברומא. כקרדינל ברומא היה שותף בקונקלווה שבחרה בבנדיקטוס השישה עשר לאפיפיור ב-2005. 

באוקטובר 2009 מינה אותו האפיפיור לחבר בקוריה הרומאית ולנשיא המכון האפיפיורי לצדק ושלום. ב-2010 נבחר לאספת הדוקטרינה של האמונה, האחראית על קביעת ההכוונה הרוחנית של הנצרות הקתולית. ב-30 במרץ 2011 מינה אותו האפיפיור לשליחו המיוחד ולמגשר בסכסוך בחוף השנהב.

טורקסון דובר פנטה (ניב של שפת אקאן, שפת אמו), אנגלית, צרפתית, איטלקית, גרמנית ועברית ומבין יוונית עתיקה ולטינית.

בפברואר 2013, עם הצהרתו של בנדיקטוס השישה עשר על התפטרותו, עלה שמו של טוקסטון כמחליף אפשרי (פפאביל).

## אמונות ודעות
ב-2009 הצהיר טורקסון ששימוש בקונדום, אותו מעודדת המדיה כאמצעי למניעת התפשטות איידס איננו הפתרון ושיש לחנך למין במסגרת הנישואין ובהפניית המשאבים למציאת תרופות ולא בפרסום קונדומים.

טורקסון ביקר במסמך שחיבר יחד עם הקרדינל מריו טוסו את קרן המטבע הבינלאומית וקרא להקמת בנק גלובלי שיסייע לאומות להחלץ מן המשבר הכלכלי העולמי.

## קישורים חיצוניים

## הערות שוליים

קטגוריה:חשמנים
קטגוריה:גנאים
קטגוריה:ילידי 1948
עיצור מכתשי-חיכי, אפי

**[[עיצור]] [[עיצורים מכתשיים-חיכיים|מכתשי־חיכי]] [[עיצורים אפיים|אפי]]** הוא צליל עיצורי המצוי במספר שפות מדוברות. סימן ה-IPA לעיצור הוא /ɲ̟/, אך גם ניתן לסמנו כ-/n̠ʲ/ או כ-/ȵ/.

## התרחשות

## ראו גם

קטגוריה:עיצורים
מגדל קלפים

ממוזער|מגדל קלפים סטנדרטי בעל 6 קומות
[ממוזער|[סטונהנג' הוא דוגמה לאדריכלות של מגדל קלפים]]
**מגדל קלפים** הוא מבנה שנוצר על ידי ערמת קלפים. למבנה הנוצר יש פעמים רבות צורה של מנסרה משולשת, אך ייתכנו גם צורות אחרות. דוגמה למבנה מסוג זה, שלא מקלפים, הוא הסטונהנג' באנגליה.

מבנה אשר נבנה בשיטה זו מסתמך אך ורק על שיווי משקל וחיכוך כדי להישאר איתן. ככל שהמבנה גדול יותר, עולים הסיכויים כי יתמוטט; זאת משום שכאשר מספר הקלפים גדל, ההסתברות שאחד מהם ייפול גדלה, דבר שישפיע על כל המבנה. על פי טענה אחרת, ככל שיתווספו קלפים למגדל הקלפים, כך הוא יתחזק יותר; זאת משום שככל שקיימים יותר קלפים כך נוצר לחץ גדול יותר על הבסיס, אשר מגדיל את החיכוך, דבר המאפשר לחלק מהקלפים ליפול בלי להשפיע על שאר המבנה.

שיא ראשון למספר הקומות של מגדל קלפים פורסם בשנת 1901 - מגדל בן 15 קומות. בהמשך פורסמו שיאים נוספים, והשיא הנוכחי הוא מגדל של 131 קומות, שנבנה בשנת 1999 על ידי בריאן ברג .  ברג מחזיק גם בשיא למגדל קלפים הגבוה ביותר - 7.86 מטר, ולמגדל קלפים הגדול ביותר, שבו 218,792 קלפים.

כמטפורה, הביטוי "מגדל קלפים" פירושו מבנה או טענה שמתבססת על יסודות רעועים או שיקרסו אם מרכיב הכרחי הוסר. 

## קישורים חיצוניים

* How to Build a Tower of Cards, wikiHow

## הערות שוליים

קטגוריה:משחקי קלפים
קטגוריה:תחביבים
אחוזת נפתלי

שרידי אחוזת נפתלי (למרגלות קרני חיטין)|שמאל|ממוזער|250px
**אחוזת נפתלי** היה יישוב קטן של פאג"י שהתקיים בקרבת קיבוץ לביא בעשור הראשון של מדינת ישראל. 
## היסטוריה
היישוב הוקם בל"ג בעומר תש"ט (מאי 1949) על קרקעות שנרכשו על ידי יוסף לוי חגיז, ותוכנן להכיל 200 נחלות. היישוב הכיל תושבים מעטים, אשר התפצלו לשני תת-יישובים: 'ארץ נפתלי' ותדח"ץ (תורה, דת, חסד, צדקה) שבהמשך שונה שמה ל"חילה". בתדח"ץ התגוררו ארבע משפחות והם הוצרכו להביא אנשים מבחוץ על מנת להשלים מניין.

בשנת 1952 נקנס חגיז על מכירת 500 דונם מהקרקעות ליהודים מארצות הברית, ללא היתר משר האוצר. בנובמבר 1953 נחנכו במקום שני בתי אבן בני שתי קומות, בטקס בהשתתפות רבני טבריה, הרב אשר זאב ורנר והרב רפאל קוק. באותה שונה שונה שם המקום מ"ארץ נפתלי" ל"אחוזת נפתלי", מכיוון שדוד בן-גוריון לא רצה שישתמע שהיישוב הוא מדינה בתוך מדינה. 

לקראת סוף שנות ה-50 עזבו את היישוב רוב תושביו. המשפחה הבודדת שנותרה במקום עברה בהמשך גם היא. במשך מספר שנים התקיים במקום מוסד חינוכי, שגם הוא ננטש. קרקעות היישוב נמסרו לעיבוד לקיבוץ לביא ולבית רימון. בתחילת שנות ה-80, נהרסו הבתים במקום כדי למנוע היאחזות בדואים. 
## קישורים חיצוניים

*שרידי אחוזת נפתלי אשר ליד קרני חיטין, אתר טיולי

## הערות שוליים

קטגוריה:יישובים ישראליים שננטשו
קטגוריה:יישובים חרדיים בישראל
קטגוריה:הגליל התחתון: יישובים
קטגוריה:יישובים שהוקמו ב-1949
בננות (סרט, 2013)

**בננות** הוא קומדיה רומנטית-מוזיקלית של הבמאי איתן פוקס, (שגם שותף לכתיבת התסריט עם אלי ביז'אווי) שיצאה לאקרנים בבתי הקולנוע ב-2013. הסרט מספר את סיפורם של 5 נשים וגבר אחד הגרים בשכנות ומוצאים את עצמם לגמרי במקרה מתמודדים ב-"יוניברסונג", תחרות שירה בינלאומית הדומה לאירוויזיון. מככבים בו עפר שכטר, יעל בר-זוהר, ענת וקסמן, אפרת דור, דאנה איבגי וקרן ברגר. הסרט נרכש להפצה במדינות שונות, ביניהן אנגליה, צרפת, טיוואן וברזיל, הוקרן בקרוב ל-30 פסטיבלים ברחבי העולם וזכה לביקורות אוהדות מעבר לים, בין השאר ב-Variety האמריקאי ובגרדיאן הבריטי. הסרט כולל גם הופעת אורח של השחקן הצרפתי אדוארד בר בתפקיד עצמו.

## עלילה
מדי שנה מתכנסים שישה שכנים (עופר, קרן, דאנה, אפרת, ענת ויעל) כדי לצפות יחדיו בתחרות הזמר השנתית המכונה "יוניברסונג". באחת הפגישות מחליטה החבורה לעודד את ענת, אחת מבנות החבורה שבעלה עזב אותה, ונסע לתאילנד. הם מחברים עבורה שיר ומקליטים אותו בטלפון הסלולרי.

עופר מחליט לשלוח את ההקלטה לוועדה שבוחרת את נציגיה של ישראל לתחרות הבינלאומית, והחבורה נבחרת לייצג את ישראל בתחרות השנתית הבאה. הגורמים המקצועיים שמונו להכינם לתחרות משנים את הגרסה המקורית והפשוטה להפקה מסחרית ונוצצת, הכוללת שינוי קצבי של המוזיקה וביגוד בשלל צבעים. דאנה שלא רצתה להשתתף ומתחבטת כל העת, מצטרפת ללהקה ומחזקת את הצד האותנטי, להופיע בצניעות על הבמה. החבורה נאבקת בוועדה למען מטרתה: לייצג את ישראל עם הגרסה המקורית. אך הוועדה מחליטה שלא לאשר נסיעתם. ועליהם להשיג מאה אלף שקל לשם כך.

לבסוף מצליחה הלהקה לטוס לפריז ולהתחרות ב"יוניברסונג", ואליה מצטרפת גם שרת התרבות של ישראל. הלהקה וזוכה במקום השני. השרה מרוצה מהתוצאה, כי כך לא תאלץ לארח את היוניברסונג בשנה הבאה.

עלילות המשנה עוסקות בניסיונותיה של אפרת להצליח כזמרת אינדי, בקשר הרומנטי בין עופר לבן זוגו אסף (אלון לוי), ובהתמודדות שלו מול הוריו השמרנים (אושיק לוי ואיילת מרגלית).

## דמויות

## פסקול הסרט
לסרט לא יצא פסקול רשמי, אולם נכללו בו מספר שירים מוכרים.
# Love Will Keep Us Together, ביצוע: Captain & Tennille (שיר הפתיחה)
# Amour, בביצוע: מייקל הרפז (השיר הישראלי ביוניברסונג)
# שיר לענת, ביצוע: אפרת דור, יעל בר זוהר, עופר שכטר, דאנה איבגי, קרן ברגר וענת וקסמן
# Tout, tout pour ma chérie, בביצוע: Michel Polnareff
# Jeans on, בביצוע: David Dundas
# Vous les Copains, בביצוע: Sheila
# Yes Sir, I Can Boogie בביצוע: Baccara
# All kinds of everything, בביצוע: Dana
# Laisse Moi T'aimer, בביצוע: Mike Brant
# You Light Up My Life, בביצוע: LeAnn Rimes
# Primadonna, בביצוע: ולדי בלייברג (השיר הרוסי ביוניברסונג)
# הללויה, בביצוע: חלב ודבש (שיר הסיום)

## קישורים חיצוניים

* Film Review: ‘Cupcakes' - Variety - 'בננות' בווראייטי האמריקאי
* 
* 
* 
* 
* 
* 
* Hannah Brown, A gossamer-light musical comedy, the Jerusalem Post website, March 14th, 2013

## הערות שוליים

קטגוריה:סרטי 2013
קטגוריה:סרטים מוזיקליים ישראליים
קטגוריה:סרטי להט"ב ישראליים
קטגוריה:סרטי קומדיה רומנטית ישראליים
קטגוריה:סרטי איתן פוקס
קטגוריה:סרטים על אירוויזיון
קטגוריה:סרטים על מלכות יופי
קטגוריה:סרטים ישראליים משנת 2013
רוק בקסבה

**רוק בקסבה** הוא סרט דרמה ישראלי של הבמאי יריב הורוביץ משנת 2013. זהו סרטו הראשון והבולט ביותר בקריירת הבימוי שלו.

## תקציר העלילה
השנה היא 1989. בעיצומה של האינתיפאדה הראשונה, על גג בניין מגורים בעזה מוצב תומר בן ה-18 יחד עם חבריו למחלקה. המטרה: לשלוט בשטח ולמצוא את נערי ה"שבאב" שרצחו את אחד מחבריו. החיילים מנסים להתנהל מול האוכלוסייה העוינת ומול המשפחה שעל גג ביתם הם מוצבים, ונספגים אט אט בתוך מערכת ערכית מטלטלת. תומר, שלוקח חלק בפעילות וצופה באירועים, מנסה לבדל עצמו מכל המתרחש, אך בסופו של דבר מוצא את עצמו בתפקיד השליח הנוקם את מותו של חברו.

## פרסים
הסרט הוקרן בחלק ה"פנורמה" של פסטיבל ברלין 2013 וזכה בפרס של CICAE.

יריב הורוביץ קיבל את פרס חבר השופטים לסרט הטוב ביותר עבור "רוק בקסבה" בפסטיבל אובין הצרפתי.

עורך הסרט יצחק צחייק זכה בפרס אופיר על עריכת סרט זה בקטגוריית "העריכה הטובה ביותר".

זכה בפרס חביב הקהל בפסטיבל ברגמו באיטליה.

## שחקנים

## קישורים חיצוניים

* 
* 
* 
* 
* 

## הערות שוליים

קטגוריה:סרטי 2013
קטגוריה:סרטי דרמה ישראליים
קטגוריה:סרטי מלחמה ישראליים
קטגוריה:סרטים על הסכסוך הישראלי-פלסטיני
קטגוריה:צה"ל בקולנוע
קטגוריה:זוכי פרס אופיר: סרטים
קטגוריה:סרטים ישראליים משנת 2013
עיצור חיכי, מקורב צידי

**עיצור חיכי, מקורב צידי** הוא צליל עיצורי המצוי בחלק מהשפות המדוברות. סימן ה-IPA לעיצור הוא /ʎ/ - מעין Y קטנה הפוכה (אין לבלבל עם צורתה הקטנה של האות היוונית למדא, אשר נכתבת בכיוון הנגדי), ובמערכת X-SAMPA הוא נכתב כ-L. הגייתו נשמעת כיו"ד עיצורית בשילוב למ"ד, כששרירי הלשון מתרחבים ביותר ונוגעים בחך קלות.

## התרחשות
;ברורה

;אפשרית

## ראו גם

קטגוריה:בסיסי חיתוך
המרכז העולמי למורשת יהודי צפון אפריקה

שמאל|ממוזער|250px|מבט אל הפטיו שמרכז המבנה
**המרכז העולמי למורשת יהודי צפון אפריקה על-שם [[דוד עמאר]]** שוכן ברחוב המערביים 13 בשכונת מחנה ישראל בירושלים, ופונה בצידו האחר לרחוב דוד המלך 16. המרכז מוקדש להיבטים שונים של ההיסטוריה, התרבות והמורשת של יהדות צפון אפריקה, הכוללת את קהילות מרוקו, אלג'יריה, תוניסיה, לוב ומצרים. הרחוב המוביל אל המרכז מעוצב כולו בצורת מדרחוב בסגנון גן אנדלוסי.

## היסטוריה
המרכז שוכן בשכונת מחנה ישראל, השכונה היהודית השנייה שקמה מחוץ לחומות העיר העתיקה בירושלים, לאחר משכנות שאננים. מחנה ישראל נבנתה בידי ועד העדה המערבית בירושלים בהנהגתו של הרב דוד בן שמעון ויושבה בידי יהודים יוצאי צפון אפריקה ("מערבים" או "מוגרבים"). הבניין שהוקם בשלבים החל בשנת 1865 והיה ראשון בתי השכונה או אחד הראשונים שהוקמו בה, נודע גם בשם "חצר רבי מאיר עובדיה". במקום שכנו כולל אברכים, בית מחסה, בית מדרש ובית כנסת. המבנה המקורי התנשא לגובה של שלוש קומות והוא נבנה סביב חצר פנימית שבמרכזה שכן בור מים.

הקמת המרכז הייתה יוזמתו של דוד עמאר, איש עסקים ממרוקו וראש "ארגון קהילות יוצאי צפון אפריקה" בירושלים, מיסודו של ועד העדה המערבית. השלב הראשון בשיפוץ המבנה הסתיים בשנת 1988, ובין השנים 2008-2011 נערך שלב השיפוץ השני במימונו של דניאל עמאר, בנו של דוד. במסגרת שלב זה, נוספה למבנה קומה רביעית, הוכשר הגן האנדלוסי בחזיתו, והוא עוצב בסגנון אל-אנדלוס בידי אמנים שהוזמנו במיוחד לשם כך מקזבלנקה, מרקש ופאס. המרכז נחנך באופן רשמי ביום 5 ביוני 2011.

## המרכז
בניין המרכז שבו ארבע קומות, שופץ ועוצב מחדש והודבקה לו חזית שבה נקבע שער כניסה בסגנון אנדלוסי. בחזיתו הוקם גן אנדלוסי שבו פסיפסי זליג' אופייניים, ולאורכו שלוש מזרקות מרוקאיות מקוריות המחוברות זו לזו בתעלת מים. בדרומו של הגן נקבעו ארקדות שעוטרו בעבודות פסיפס.

בליבו של המבנה, מקום בו השתרעה החצר הפנימית, הוכשר פטיו מקורה המקשר בין ארבע קומותיו, ואשר עוצב בעבודת יד של סטוקו ועץ בסגנון אנדלוסי. ברחבי המבנה שולבו דלתות עץ אופייניות, פסיפסי זליג' ומוצגים שונים, דוגמת חפצי קודש וחול, תלבושות אופייניות וכתובות אבן. בקומתו הראשונה של המרכז הוקם בית כנסת קטן על שם הרב אלנקוואה -לקהילת יהודי אלג'יר, שהוא העתקו המדויק של בית הכנסת מהעיר תלמסאן באלג'יריה, ובו תיבה וארון קודש מגולפים בעץ בעבודת יד. באולם הכינוסים בקומתו הרביעית של המבנה נקבעה פינת ישיבה אופיינית.

המרכז מארגן פעילויות שונות דוגמת כנסים, חוגים וסמינריונים, מפעיל מכון לחזנות ופייטנות, ומציג תערוכות קבועות ומתחלפות. עוד שוכנים במקום ספרייה ובה כתבים מקוריים, מחקרים וספרי עיון, מאגר אור-קולי וארכיון.

## גלריה

קובץ:CMdCJAdN21 (10).jpg|הגן האנדלוסי בחזית המבנה
קובץ:CMdCJAdN21 (12).jpg|תקריב של שער הכניסה אל המבנה
קובץ:CMdCJAdN21 (3).jpg|דלת עץ בסגנון מסורתי
קובץ:Cjan6697.JPG|פרט: סטוקו וגילוף בעץ
קובץ:Cjna6696.JPG|פרט: סטוקו וזליג'
קובץ:CMdCJAdN21 (15).jpg|מראה בתצוגה


## קישורים חיצוניים

* 
* 

## הערות שוליים

צפון אפריקה
צפון אפריקה
קטגוריה:יהדות תוניסיה
קטגוריה:יהדות אלג'יריה
קטגוריה:יהדות לוב
קטגוריה:יהדות מרוקו
קטגוריה:ספרדים ועדות המזרח בארץ ישראל
צפון אפריקה
ערסלניים

**ערסלניים** (שם מדעי: Linyphiidae) הם משפחה של פרוקי-רגליים מסדרת העכבישאים השנייה בגודלה במספר המינים לאחר משפחת הקופצניים. הערסלניים, כוללים יותר מ 4,300 מינים מתוארים ב-578 סוגים. מינים חדשים עדיין מתגלים בכל העולם, והידע על המשפחה מוגבל בשל הקושי בזיהוי עכבישים זעירים כאלה.

משפחה זו מתאפיינת ברשתות דמויי ערסל (ומכאן שמה העברי) הנבנות בעשביה נמוכה או בין שיחים נמוכים, כאשר העכביש תלוי במהופך בתחתית הערסל. בלועזית, עכבישים במשפחה זו מכונים אורגי יריעה (sheet weavers), או עכבישי הכסף (money spiders ; בשל אמונה טפלה הנפוצה בבריטניה, אירלנד, ניו זילנד, ובפורטוגל, לפיה אם עכביש כזה רץ לכיוון אדם, הוא מגיע במטרה לטוות עבורו בגדים חדשים, והדבר מסמל הצלחה כלכלית).

## קישורים חיצוניים

* 
* חיזור והזדווגות אצל ערסלנית הגינה - בלוג חרקים - עולם קטן בגדול
* איתי אופטובסקי, איריס מוסלי, פיליס ויינטראוב ויעל לובין, 'לאן הולכים האויבים הטבעיים של המזיקים כשהחיטה נקצרת? בתי גידול חלופיים–עונתיים לעכבישים בסביבה החקלאית של צפון הנגב', כתב העת 'אקולוגיה וסביבה', פברואר 2013.

קטגוריה:בעלי חיים שתוארו ב-1859
קטגוריה:טקסונים שתוארו בידי ג'ון בלקוול
קטגוריה:ארנומורפיה
מנחם שלמה ראב

הרב **מנחם שלמה ראב** (אב ה'תרל"ז - י"ב באייר ה'תרע"ו) היה רב שכיהן כאחד מראשי ישיבת מאה שערים.

## ילדותו
נולד בירושלים, ליהודה ראב ולאשתו הראשונה הדס (הודס), אלמנת ר' אהרון הרשלר, החלל הראשון למערכות ישראל. בהיות אמו בהריון שלו, התגרשו הוריו, ואביו הצטרף למקימי פתח תקווה. בגיל צעיר ראתה אמו שהוא אינו נשמע למלמדיו ועל כן שלחה אותו אל אביו בפתח תקווה. מששמעה אימו שבנה מסתובב יחף ללא כיסוי ראש ולא לומד תורה יצאה לפתח תקווה וחטפה אותו חזרה ללא ידיעת אביו.

כשנפטר המהרי"ל דיסקין בשנת 1898 עמד הרב ראב בראש המתנגדים לרפורמות שתוכננו בבית היתומים דיסקין, ובהן לימודים בעברית ולימוד מקצועות חול. הוא שלח בעניין מכתב לרב חיים סולובייצ'יק מבריסק וביקש את תמיכתו. בעקבות זאת עלה לארץ ישראל בנו של המהרי"ל, יצחק ירוחם דיסקין, כדי לעמוד בראש בית היתומים ולנהלו בדרך שבה נהג אביו.

הרב ראב היה אחראי לחשיפת פרשת שחיתות של אחד מראשי הישיבה שהובילה לרפורמות בהנהלתה.

## פטירתו
הרב ראב נפטר בצעירותו, בגיל 38 בלבד, ככל הנראה ממחלת הסרטן. עד יומו האחרון חי בעוני רב. הותיר אחריו חמישה בנים ובת, ששינו בהמשך את שם משפחתם (כמו נוספים מבני משפחת ראב) ל"בן עזר".

## אילן יוחסין

## לקריאה נוספת
* יצחק ראב, **עלה ברוח**, ספרית פועלים / הקיבוץ הארצי השומר הצעיר, תשל"ח

## הערות שוליים

קטגוריה:אנשי היישוב הוותיק ילידי ארץ ישראל
קטגוריה:רבנים ביישוב
קטגוריה:יהודים הקבורים בהר הזיתים: חלקת הפרושים
קטגוריה:ירושלים: רבנים
קטגוריה:מאה שערים: אישים
קטגוריה:ראשי ישיבת מאה שערים
מנחם שלמה
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
עיצור שיני, סותם, אטום

**[[עיצור]] [[עיצורים שיניים|שיני]] [[עיצורים סותמים|סותם]] [[קוליות העיצורים|אטום]]** הוא צליל עיצורי המצוי בחלק מהשפות המדוברות. סימן ה-IPA לעיצור הוא /t̪/, ובמערכת X-SAMPA הוא נכתב כ-t_d.

## התרחשות
אלופונית (מכתשי-שיני)

## מגוון וריאציות

## ראו גם

קטגוריה:בסיסי חיתוך
LiveLeak

**LiveLeak** (תרגום מאנגלית "הדלפה בשידור חי") היה אתר שיתוף וידאו, שאפשר לגולשיו לשתף ולפרסם קטעי וידאו. האתר שם דגש על וידאו מבוסס מציאות בנושאי אקטואליה ופוליטיקה, כדוגמת קטעים ממלחמות ברחבי העולם. 

האתר נוסד על ידי הקבוצה האחראית לאתר הפרובוקטיבי Ogrish.com, והחל לפעול ב-31 באוקטובר 2006. 

מטרת האתר הייתה לספק קטעי וידאו מציאותיים, מהפוליטיקה, ומאירועים בעולם, ולשלבם עם עיתונאות אזרחית.

האתר היווה במה נפוצה לפרסום סרטוני זוועה. בין היתר, האתר בלט בשנת 2007 בשל הפצת קטע וידאו לא מורשה, בו נראית הוצאתו להורג של סדאם חוסיין, והוזכר בשל כך על ידי דובר הבית הלבן טוני סנוו, וראש ממשלת בריטניה טוני בלייר.

אירוע בולט נוסף הוא פרסום הסרט פתנה ב-27 במרץ 2008, אשר הוסר לבסוף ב-28 במרץ עקב איומים על חיי צוות האתר.

ב-7 במאי 2021, לאחר 15 שנות פעילות, הוסר האתר מהרשת באופן מפתיע. מייסדו, היידן לואיט, ציין בבלוג שלו כי "הפעלת האתר הפכה במשך השנים למאבק מתמשך".

## קישורים חיצוניים

* 

## הערות שוליים

קטגוריה:אתרים מבוססי תוכן משתמש
קטגוריה:וידאו באינטרנט
קטגוריה:אתרי אינטרנט שהושקו ב-2006
ברוך שטיינברג

**ברוך שטיינברג** (Baruch Steinberg; 17 בדצמבר 1897, פרמישלן – 13-14 באפריל 1940, קאטין) היה רב פולני, אשר שימש כרב צבאי ראשי של הצבא הפולני בשנים 1936–1939.

## חייו
ברוך שטיינברג נולד בעיירה פרמישלן שהייתה אז חלק מממלכת גליציה ולודומריה של האימפריה האוסטרו-הונגרית (כיום נמצאת העיירה בתחומי מחוז לבוב של אוקראינה). אביו היה הרב שמעיה שטיינברג, רב העיירה. סבו היה הרב אברהם מנחם הלוי שטיינברג מברודי. גם שלושת אחיו של ברוך שטיינברג היו לרבנים.

הוא קיבל חינוך יהודי מסורתי בעיירת הולדתו. לאחר פרוץ מלחמת העולם הראשונה עזבה משפחת שטיינברג את פרמישלן ועברה לווינה. במהלך שהותו שם עבר סמיכה לרבנות, ולאחריה חזר לפרמישלן.

עם התפרקות האימפריה האוסטרו-הונגרית וכינון פולין העצמאית בנובמבר 1918, הצטרף שטיינברג אל שורות הארגון הצבאי הפולני ושימש כרב של הלוחמים היהודים בארגון. בשנת 1919 הוא השתתף בקרבות להגנת לבוב מפני כוחות הצבא של הרפובליקה העממית של מערב אוקראינה במהלך מלחמת פולין–אוקראינה.

בשנת 1922 התגייס באופן רשמי לשירות המילואים של הצבא הפולני. הצבא סירב לגייסו כקצין דת לשירות קבע משום שלא הייתה לו תעודת בגרות רשמית. הוא התקבל לצבא הקבע בשנת 1928, כאשר השלים את בחינות הבגרות והחל לימודי מזרחנות באוניברסיטת לבוב.

תחילה שירת כרב ראשי של גיס מס' 3 בהורדנה ולאחר מכן של גיס מס' 5 בקרקוב וגיס מס' 1 בוורשה. בשנת 1933 הועלה לדרגת "רב בכיר מדרגה שנייה" (המקבילה לרב-סרן בצבא) ומונה לממלא מקום הרב הצבאי הראשי. בשנת 1936 מונה באופן רשמי לתפקיד הרב הראשי של הצבא הפולני.

לאחר הפלישה הנאצית לפולין מונה לקצין דת ראשי של חיילים בני דתות אחרות (לא קתולים) של ארמיית קרקוב, בנוסף לתפקידו כרב צבאי ראשי. ב-17 בספטמבר 1939 פלש הצבא האדום למזרח פולין והרב שטיינברג נפל בשבי הסובייטי יחד עם שאר קציני המטה של הארמייה.

שטיינברג הוחזק תחילה במחנה מעצר סטרובלסק שליד לוהנסק. במהלך שהותו במחנה ארגן תפילות לעצירים היהודיים, בהן השתתפו גם עצירים לא-יהודיים. בליל חג המולד של 1939 נלקח מהמחנה ביחד עם שאר אנשי דת ונאסר בכלא בוטירקה במוסקבה. במרץ 1940 הועבר למחנה קוזלסק. ב-12 באפריל 1940 נרצח שטיינברג ביער קאטין יחד עם קצינים פולנים אחרים.

לאחר מותו, בשנת 2007, הועלה לדרגת לוטננט קולונל על פי פקודתו של הרמטכ"ל צבא פולין.

## קישורים חיצוניים

* ביוגרפיה של ברוך שטיינברג באתר זיכרונות פולני

## הערות שוליים

קטגוריה:רבנים פולנים
קטגוריה:רבנים צבאיים
קטגוריה:יהודים בצבא הפולני
קטגוריה:אנשי צבא פולנים במלחמת העולם השנייה
קטגוריה:פולנים שנשבו במלחמת העולם השנייה
קטגוריה:פולנים שנהרגו במלחמת העולם השנייה
קטגוריה:אבירי מסדר העיט הלבן
קטגוריה:פולנים שנולדו ב-1897
קטגוריה:פולנים שנפטרו ב-1940